Sandberg ble senere kjent for sine stemningsfulle, ekspresjonistiske landskaper med varme, ofte overraskende fargesammensetninger, og grunnleggende bruk av jordfarger. Av Reidar Revold ble han også omtalt som en lyrisk kunstner med noe kraftige anslag (Revold 1953:304). Enkelte andre kritikere mente dog at Arne Sandbergs lavmælte stil kunne virke noe tørr «i det koloristiske», sammenstilt med andre, mer fargeglade kollegers bilder.